Mooste Mõisakooli õpilasesinduse põhimäärus

**1. Eesmärk:**

1.1. Õpilaste huvide esindamine kooli õppe- ja kasvatustööd reguleerivate otsuste langetamisel;

1.2. Positiivse panuse andmine kooli maine kujundamisse;

1.3. Koolielu elavdamine; ürituste korraldamine;

1.4. Arendada õpilasesindusega kokkulepitud väärtuseid: vastutus, vaheldusrikkus, väärikus.

 **2. Pädevused:**

2.1. ÕE (õpilasesinduse) juhatuse liikmetel on õigus osaleda direktsiooni, hoolekogu ning õppenõukogu koosolekutel;

2.2. ÕE poolt vastuvõetud otsused kajastavad õpilaskonna üldist meelsust välja arvatud seadusest tulenevate vastuolude ilmnemisel;

2.3. ÕE liikmetel on õigus sekkuda otseselt õpilasi puudutavate otsuste langetamisse ning teha omapoolseid ettepanekuid;

2.4. ÕE liikmetel on õigus korraldada üritusi ja need vajaduse korral katkestada;

2.5. Õpilasesindusel on õigus mõjuval põhjusel avaldada juhendajale umbusaldust;

2.6. Õigus astuda Eesti Õpilasomavalitsuse liikmeks;

2.7. Õigus moodustada koolis ühinguid, klubisid, ringe, mille sihid ja tegevus ei ole vastuolus kooli ja kodu kasvatustaotlustega;

2.8. Õigus kasutada klassivälises tegevuses tasuta kooli rajatisi, ruume, õppe- ja spordivahendeid; 2.9. Õigus viia läbi küsitlusi kooskõlastatult kooli direktoriga;

2.10. Õigus algatada üritusi ja korraldada neid koostöös huvijuhiga kooli direktori nõusolekul.

**3. Kohustused ja vastutus:**

3.1. ÕE liikmete käitumine peab vastama kooli kodukorrale ning üldtunnustatud eetikanormidele; 3.2. ÕE liikmed on kohustatud jagama ja vahendama asjakohast informatsiooni tehtud otsustest eelkõige kaasõpilastele, kuid vajadusel ka õpetajatele, kooli juhtkonnale, hoolekogule ja lastevanematele;

3.3. ÕE liikmetel lasub vastutus oma kooli arenguprotsessis õpilaste huvide esindatuse näol (õigus?);

3.4. ÕE liikmed vastutavad korra eest ÕE poolt korraldatud üritustel;

3.5. ÕE põhimääruse ja selle muudatuste projekti koostab ÕE ja esitab selle kooskõlastamiseks kooli direktorile;

3.6. ÕE peab kinni pidama direktori ja ÕE vahelistest kirjalikest ning suulistest kokkulepetest;

3.7. Liikmed vastutavad ÕE toimimise ja aktiivse tegutsemise eest.

**4. Koosolekute korraldamise kord:**

4.1. Üldkoosolekud toimuvad vähemalt 1 kord nädala jooksul ning on kohustuslikud kõigile liikmetele;

4.2. Erakorralised koosolekud toimuvad selleks mõjuva põhjuse tekkimisel või juhendaja algatusel; 4.3. Kõik koosolekud protokollitakse ning dokumendid säilitatakse;

4.4. Juhendaja vastutab selle eest, et keegi juhataks koosolekut.

**5. Juhatus:**

5.1. Juhatusse kuuluvad ÕE’sse valitud inimeste hulgast valitud esindajad;

5.2. Kogu õpilaskond valib hiljemalt 1. oktoobriks presidendi ning asepresidendi lihthäälteenamuse alusel üheks nominaalametiajaks ehk üheks õppeaastaks;

5.3. Juhatuse liikmetel on õigus algatada juhatuse koosolekuid ning kohustus sellest teavitada ÕE juhendajat;
5.4. Juhatusse kuuluvad: president, asepresident, protokollija;

5.5. Juhatuse kanditaatide ülesseadmisel peab olema selle inimese nõusolek;

5.6 Juhatus valitakse kinnise hääletuse alusel.

**6. ÕE liikmestaatus:**

6.1. ÕE liikmestaatuse eelduseks on hea õppeedukus ja vähemalt hea käitumishinne;

6.2. ÕE koosneb 4.–9.klassi esindajatest;

6.3. Juhatusse saab kuuluda alates kuuendast klassist.

**7. Visioon:**

7.1. Mooste Mõisakooli ÕE üldvisiooniks on õpilasesõbralik, arenev, ja vaheldusrikas kool, kus õpilased võtavad enda tegude eest vastutust ja käituvad väärikalt.

**8. ÕE-st väljaheitmine ehk tagandamine ja tagasiastumine:**

8.1. Tagasiastumine on võimalik liikme soovil igal ajal;

8.2. Välja heitmise põhjuseks on ebaõpilaslik käitumine, kooli kodukorra rikkumine, õppeedukuse ja/või käitumishinde alanemine nõutavast madalamale tasemele (p 6.1), kriminaalkorras karistamine ja kooli au kahjustav käitumine kaasa arvatud koolivälisel ajal ja territooriumil;

8.3. Tagandamise aluseks võib olla ka väga passiivne osalemine ÕE töös ning vastutuse mittetäitmine vastavalt punktidele 3.1, 3.2, 3.3 ja 3.4;

8.4. Tagandatud või tagastatud liikme koht asendatakse uue liikmega vastavalt ÕE lihthäälteenamusega.

**9. Põhimääruse muutmine ja täiendamine:**

9.1. PM muutmine ja täiendamine toimub vastavalt laekunud ettepanekule, mis pälvivad vähemalt poolte ÕE liikmete nõusoleku;

9.2. PM muutmine ja täiendamine on pidev protsess;

9.3. PM muutmisest võtavad osa kõik ÕE liikmed;

9.4. PM-ga peavad olema tutvunud kõik ÕE liikmed;

9.5 ÕE põhimääruse ja selle muudatuste projekti koostab ÕE ja esitab selle kooskõlastamiseks kooli direktorile;

9.6. PM ja selle muudatused kiidetakse heaks kooli hoolekogus ning kinnitatakse.

**10. ÕE juhendaja roll:**

10.1. ÕE tegevust koordineerib juhendaja;

10.2. Juhendaja ei koosta ainuisikuliselt koosolekute päevakorda, sisulise töö kohustus lasub ÕE liikmetel ja eelkõige juhatusel;

10.3. Juhendajal on nõustaja, koordineerija, info edastaja ja järelvaataja roll.